โควิดทำวุ่นสายสีทองเลื่อน ขบวนรถและเจ้าหน้าที่มาไทยไม่ได้-ขยับเปิดใช้ไป ต.ค.
เมื่อวันที่ 23 เม.ย. นายสกลธี ภัททิยกุล รองผู้ว่าฯ กทม. เปิดเผยความคืบหน้าโครงการรถไฟฟ้าสายสีทอง สถานีกรุงธนบุรี-สำนักงานเขตคลองสาน ระยะทาง 1.7 กม. ว่า ภาพรวมงานก่อสร้างขณะนี้มีความคืบหน้ากว่าร้อยละ 86 แยกเป็น 2 คือ งานโยธาร้อยละ 91 และงานติดตั้งระบบร้อยละ 79 ขณะที่การจัดหาขบวนรถไฟฟ้าเพื่อนำมาให้บริการในสายสีทอง ซึ่งเป็นรถไฟฟ้าระบบล้อยางขับเคลื่อนอัตโนมัติ (ไร้คนขับ) ควบคุมการเดินรถด้วยระบบคอมพิวเตอร์ (AGT) ของ Bombardier รุ่น Innovia APM 300 โดยรถ 1 ตู้ สามารถรองรับผู้โดยสารได้ 80-100 คน และต่อพ่วงได้ถึง 6 ตู้ วิ่งด้วยความเร็ว 3 นาทีต่อขบวน จะถูกจัดส่งมาถึงประเทศไทยในช่วงปลายเดือนพฤษภาคม 2563 จากนั้นจะมีการทดสอบระบบในช่วงเดือนมิถุนายนถึงกันยายน และจะทดสอบการเดินรถเสมือนจริง (Trial Running) ในเดือนกันยายน 2563 ก่อนเปิดให้บริการประชาชนในช่วงเดือนตุลาคม 2563 นี้นายสุรพงษ์ เลาหะอัญญา กรรมการผู้อำนวยการใหญ่ บมจ.ระบบขนส่งมวลชนกรุงเทพ บีทีเอสซี ที่รับผิดชอบการติดตั้งระบบและจัดการเดินรถไฟฟ้าสายสีทอง เปิดเผยว่า การเดินรถไฟฟ้าสายสีทองเดิมมีกำหนดทดลองเดินรถในเดือนสิงหาคม 2563 แต่เนื่องจากการแพร่ระบาดของไวรัสโควิด-19 ทำให้การส่งมอบรถจากบริษัทบอมบาดิเอร์ต้องเลื่อนกำหนดจากเดือนมีนาคมเป็นเดือนพฤษภาคม นอกจากนี้ อุปกรณ์ในการติดตั้งระบบต่างๆ ต้องส่งมาจากต่างประเทศ รวมทั้งยังมีปัญหาในส่วนของบุคลากรด้วย เนื่องจากเจ้าหน้าที่ของบริษัทบอมบาดิเอร์ไม่สามารถเดินทางมายังประเทศไทยได้ ทำให้กำหนดการต่างๆ ที่เคยกำหนดไว้ต้องเลื่อนกำหนดไป.
นายสกลธี ภัททิยกุล รองผู้ว่าฯ กทม. เปิดเผยความคืบหน้าโครงการรถไฟฟ้าสายสีทอง สถานีกรุงธนบุรี-สำนักงานเขตคลองสาน ระยะทาง 1.7 กม. ว่า ภาพรวมงานก่อสร้างขณะนี้มีความคืบหน้ากว่าร้อยละ 86
สายสีทอง,รถไฟฟ้าสายสีทอง,โครงการก่อสร้างรถไฟฟ้า,รถไฟฟ้าล้อยาง,รถไฟฟ้าไร้คนขับ,บีทีเอสซี,ข่าววันนี้